ཇུས་གཞིའིནང་ཀྲུང་གོའི་རྐང་རྩེད་སྤོ་ལོའི་འཕེལ་རྒྱས་ཀྱི་ཉམས་མྱོང་དང་བསླབ་བྱར་ཕྱོགས་སྡོམ་ནན་ཏན་བྱས་པའི་རྨང་གཞིའི་ཐོག་ཀྲུང་གོའི་རྐང་རྩེད་སྤོ་ལོ་སྒྱུར་བཅོས་ཀྱི་མཛུབ་ཁྲིད་བསམ་བློ་དང་།གཞི་རྩའི་རྩ་དོན་དང་དམིགས་ཡུལ་གཙོ་བོ་ཁ་གསལ་བཏོན་ཡོད་པ་དང་།གནད་དོན་ལ་ཁྲིད་སྟོན་བྱ་རྒྱུ་མཐའ་འཁྱོངས་ཀྱིས་སྒྲིག་གཞི་སྒྱུར་བཅོས་གསར་གཏོད་དང་རྐང་རྩེད་སྤོ་ལོའི་འཕེལ་རྒྱས་ཀྱི་ཆོས་ཉིད་ལ་བརྩི་སྲུང་ཞུས་ནས་ཆེད་ལས་ནུས་ཆེ་དང་།བརྒྱུད་རིམ་ཆ་ཚང་།དམངས་གཙོ་སྒོ་དབྱེ།འཁོར་རྒྱུག་བདེ་བ།ཁྲིམས་ལུགས་འཐུས་ཚང་།འགན་ལེན་ནུས་ལྡན་བཅས་ཀྱི་སྒྲིག་གཞི་དང་ལམ་སྲོལ་ཧུར་ཐག་འཛུགས་དགོས།རྒྱལ་ཁབ་ཀྱི་གནས་ཚུལ་ལ་གཞིགས་པ་དང་རྒྱལ་སྤྱིའི་ཉམས་མྱོང་དཔྱད་གཞིར་འཛིན་རྒྱུ་ཟུང་འབྲེལ་བྱ་རྒྱུ་མཐའ་འཁྱོངས་ཀྱིས་ཕུགས་ལ་དམིགས་པ་དང་རྨང་གཞི་བརྟན་དུ་གཏོང་རྒྱུ་ཟུང་འབྲེལ་དང་།གསར་གཏོད་བསྐྱར་འཛུགས་དང་གནད་དོན་བཅོས་སྒྲིག་ཟུང་འབྲེལ།རྒྱལ་ཡོངས་ཀྱི་སྒྲིག་གཞི་དང་ཁྲོམ་རའི་ལམ་སྲོལ་ཟུང་འབྲེལ།རྐང་རྩེད་སྤོ་ལོའི་ལུས་རྩལ་འཕེལ་རྒྱས་དང་དམངས་ཡོངས་ལུས་སྦྱོང་ཟུང་འབྲེལ་བཅས་བྱེད་དགོས།རྐང་རྩེད་སྤོ་ལོའི་ལུས་རྩལ་འཕེལ་རྒྱས་གཏོང་རྒྱུ་དེ་དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་འཆར་འགོད་ནང་བཅུག་ནསགོམ་སྟབས་གསུམ་ལ་དབྱེ་ནས་སྐྱོད་པའིའཐབ་ཇུས་ལག་ལེན་བསྟར་ཏེ་རྐང་རྩེད་སྤོ་ལོའི་་འཕེལ་རྒྱས་ཀྱི་ཁོར་ཡུག་དང་རྣམ་པ་ལེགས་སུ་གཏོང་བ་དང་།རྐང་རྩེད་སྤོ་ལོའི་དོ་དམ་སྒྲིག་གཞི་མཐུན་སྦྱོར་ཡོང་བ་བྱེད་པ།ཀྲུང་གོའི་ཁྱད་ཆོས་ཀྱི་རྐང་རྩེད་སྤོ་ལོའི་དོ་དམ་བྱེད་སྟངས་གསར་གཏོད་བྱེད་པ།རྐང་རྩེད་སྤོ་ལོའི་བྱ་གཞག་དང་རྐང་རྩེད་སྤོ་ལོའི་ཐོན་ལས་མཐུན་སྦྱོར་འཕེལ་རྒྱས་ཀྱི་རྣམ་པ་ཆགས་པ་བྱེད་པ་དང་།ལས་རིགས་རིམ་མཚུངས་མཉམ་འགྲན་དང་རྒྱལ་ཁབ་རུ་ཁག་གི་ཆུ་ཚད་མཐོ་རུ་བཏང་སྟེ་རིམ་གྱིས་ཨེ་ཤེ་ཡ་དང་འཛམ་གླིང་གི་མདུན་གྲལ་དུ་སླེབས་པ་བྱེད་པ།ཀྲུང་གོའི་རྐང་རྩེད་སྤོ་ལོ་ཁྱོན་ཡོངས་ནས་འཕེལ་རྒྱས་ཡོང་བ་བྱས་ནས་རྐང་རྩེད་སྤོ་ལོ་དེ་ཉིད་མང་ཚོགས་ཞུགས་མང་ཤོས་ཀྱི་ལུས་རྩལ་བྱེད་སྒོ་ཞིག་ཏུ་འགྱུར་བ་བྱས་ཏེ་སྤྱི་ཚོགས་ཡོངས་སུ་སྐྱོན་བྲལ་གྱི་རྐང་རྩེད་སྤོ་ལོའི་རིག་གནས་རྣམ་པ་ཞིག་ཆགས་པ་བྱེད་དགོས་པའི་ནན་བཤད་བྱས་ཡོད་པ་རེད།